**New school -laskettelu** on yksi laskettelun tyylisuunta. Siinä yhdistetään aineksia lumilautailusta ja rullalautailusta suksilla laskemiseen. New school -hiihdossa tärkeitä arvoja suhteessa perinteiseen freestyleen ovat laskun tyylikkyys ja oivaltavuus. New school -kilpailujen arvostelu poikkeaa suuresti perinteisistä lajeista. Tärkeä kilpailutapahtuma on vuosittain järjestettävä Winter X Games.

New school -laskettelu tyylisuuntana sai nimensä pyrkimyksestään uudistaa laskettelua. Se on freestylelautailun suksilla suoritettava vastine: mukana ovat kaikki samat osatekijät kuin lumilautailussakin, eli hyppyrit, reilit (kaiteet), ja pressit (laatikot) ym. joita laskijat käyttävät hyväkseen. Vuoden 2014 talviolympialaisissa nähtiin ensi kertaa kaksi tällaisen laskettelun osalajia, slopestyle ja lumikouru.

Historia
--------

New school -hiihto sai alkunsa, kun telemarktekniikkaan*lähde?* yhdistettiin lumi- ja rullalautailusukupolven kehittämät liikkeet. Alppisuksilla temppuilu kehittyi 1990-luvun loppupuolella Pohjois-Amerikassa, missä hiihtäjät ja kumparelaskijat alkoivat vähitellen käyttää lumilautailijoille tehtyjä hyppyreitä. Lajin uranuurtajiksi voidaan nimetä muun muassa *Matt* ja *Jason Levinthal*, *J.F. Cusson* ja *J.P. Auclair*. Vähitellen myös suksivalmistajat huomasivat uuden tyylisuunnan mahdollisuudet, ja ensimmäiset takaperin laskemisen mahdollistavat kaksikärkiset *twin tip -sukset* esiteltiin vuoden 1998 tienoilla. Ne ovat yleensä saman pituiset kuin laskija tai korkeintaan 10 cm lyhyemmät. Twin tip -sukset antoivat lisäpotkua lajille, sillä niillä temppuilu oli huomattavasti helpompaa.

Kansainvälisesti tunnettuja new school -laskettelijoita
-------------------------------------------------------

* Tanner Hall
* Candide Thovex
* Bobby Brown

Tunnettuja suomalaisia new school -laskettelijoita
--------------------------------------------------

* Kalle Leinonen
* Antti Ollila
* Oskari Raitanen
* Antti-Jussi Kemppainen
* Pekka Hyysalo

Lähteet
-------

1. ↑  IOC approves ski pipe; no decision on slope *ESPN.com*.  30.3.2011. Viitattu 12.4.2018.
2. ↑  How Freeskiing Changed the Sport *Newschoolers.com*. Viitattu 21.4.2018. (englanniksi)
3. ↑  Tribute: Remembering Legendary Skiers JP Auclair and Andreas Fransson *Beyond the Edge*.  6.10.2014. Viitattu 16.4.2018. (englanniksi)
4. ↑  DANIEL G. HABIB: Business Is Taking Off *SI.com*. Viitattu 16.4.2018.
5. ↑  JP Auclair - Adventurers of the Year 2014 - National Geographic *nationalgeographic.com*.  13.11.2013. Viitattu 16.4.2018.
6. ↑  How Canadians at Whistler invented the future of skiing *theglobeandmail.com*. Viitattu 16.4.2018.
7. 1 2  *Skiing*. {{{Julkaisija}}}, 2007-11. Teoksen verkkoversio (viitattu 11.4.2018). en
8. 1 2  Leinonen toinen Inawashiron Half pipessa, Kanadan Hayward taitavin - Hiihtoliitto *www.hiihtoliitto.fi*.  Arkistoitu 12.4.2018. Viitattu 11.4.2018.
9. ↑  Antti Ollilan läpimurtokausi vapaalaskumaailman huipulle *Ilta-Sanomat*.  24.4.2014. Viitattu 11.4.2018.
10. ↑  Suomalaiset freestyle-laskijat parodioivat olympialaisia *Ilta-Sanomat*.  13.2.2014. Viitattu 11.4.2018.
11. ↑  Pekka Hyysalo: *Fight Back: Toinen mahdollisuus*. Tammi, 2016-01-04. ISBN 9789513188436. Teoksen verkkoversio (viitattu 11.4.2018). fi

Aiheesta muualla
----------------

* (Arkistoitu – Internet Archive) - Loska-lehti, Suomen newschoolereiden äänenkannattaja. Sivuilta löytyy myös harrastajien suosima keskustelufoorumi.
* - maailman suurin yhteisö lajiin liittyen (englanniksi)
* (Arkistoitu – Internet Archive) - Laskettelutietoa
* (Arkistoitu – Internet Archive)